**Apollo Tyres nimittää uuden johtajan työkonerengasosastolle**

**Amsterdam, Huhtikuu 2022** – Apollo Tyres on nimennyt Guido Boerkampin työkonerengasosastonsa uudeksi johtajaksi. Boerkamp astuu Ruud Nijlandin saappaisiin, joka jää eläkkeelle oltuaan tehtävässä yli vuosikymmenen.

Boerkamp on toiminut 27 vuoden ajan työkonerenkaiden alalla. Hän aloitti yrityksen palveluksessa (joka tunnettiin silloin nimellä Vredestein) vuonna 1995 maatalous- ja teollisuusrenkaiden tuoteasiantuntijana. Boerkamp on työskennellyt myös tuotepäällikkönä, liiketoiminnan kehitysjohtajana sekä tuoteryhmäjohtajana ennen Apollo Tyresin Euroopan työkonerenkaiden tutkimus- ja kehitysosaston johtoon astumista.

Uudessa tehtävässään hän valvoo Apollo Tyresin kasvavan Vredestein- ja Apollo-tuotemerkkien maatalous- ja teollisuustuotteiden valikoiman myyntiä ja markkinointia sekä edistää kasvua ympäri Eurooppaa. Hän vastaa suoraan Apollo Tyresin Euroopan myynti- ja markkinointijohtajalle Yves Pouliquenille.

”Olen työskennellyt koko urani tässä yrityksessä, ensin Vredesteinilla ennen yrityskauppaa ja siitä lähtien Apollo Tyresillä. Olen saanut omakohtaisesti kokea yrityksen kehittymisen maatalous- ja teollisuusrakennusalan tarpeiden muutosten myötä kaikkialla Euroopassa”, Boerkamp toteaa. ”Minulle on suuri kunnia ottaa askel eteenpäin ja johtaa liiketoiminta työkonerengasalalla uudelle aikakaudelle ja vastata kasvavasta tuotevalikoimasta. Haluan kiittää Ruudia hänen vaikuttavan työuransa aikana luomastaan menestyksestä.”

Rivallant lisää: ”Guido on loistava valinta työkonerengasosaston johtoon. Hänen vertaansa vailla olevan osaamisensa ja asiantuntemuksensa avulla voimme toimia entistä tehokkaammin Euroopan markkinoilla samalla, kun toteutamme lupauksemme ja tarjoamme asiakkaillemme luokkansa parhaita ja huippulaadukkaita renkaita.

”Haluan kiittää Ruudia merkittävästä panoksesta, jonka hän on tuonut Apollo Tyresille sekä Vredesteinin ja Apollon tuotemerkeille”, Rivallant lisää. ”Koko tiimi jää kaipaamaan häntä, ja toivotamme hänelle antoisia eläkepäiviä.”

Nijland lisää: ”On ollut kunnia olla osa tätä organisaatiota näin pitkään, työskennellä yhdessä erityisten ihmisten kanssa ja tuottaa alan parhaita tuotteita. Toivotan Guidolle onnea uuteen tehtävään ja odotan innolla, mitä tulevaisuus tuo tullessaan Apollo Tyresille.”

**Lisätietoja:**

Robbert Holtkamp | markkinointiviestintä, työkonerenkaat, Eurooppa

Puhelin: +31 53 888 8187

Kännykkä: +31 1507 6475

Sähköposti : robbert.holtkamp@apollotyres.com

**Apollo Tyres Ltd**

Apollo Tyres Ltd on kansainvälinen rengasvalmistaja ja johtava rengasmerkki Intiassa. Yrityksellä on useita tehtaita Intiassa. Lisäksi sillä on tehtaat Alankomaissa ja Unkarissa. Yritys markkinoi tuotteitaan kahdella maailmanlaajuisella tuotemerkillään – Apollo ja Vredestein – ja sen tuotteita on saatavilla yli 100 maassa. Yrityksellä on laaja jälleenmyyntiverkosto, johon kuuluu omien tuotemerkkien myymälöitä ja yksinoikeusmyymälöitä sekä myymälöitä, joissa myydään myös muiden tuotemerkkien tuotteita.